home

==== στο περιβάλλον wiki του Β2 του Γυμνασίου της Μεσαριάς στη Σαντορίνη για τα μαθήματα της [|Αρχαίας Ελληνικής] και της Νέας Ελληνικής Γλώσσας**!** ====

Η λέξη ** πανδοχείο **είναι σύνθετη.
==== Πρώτο της συνθετικό είναι το επίθετο //πᾶς - πᾶσα - πᾶν//, που σημαίνει όλος - όλη - όλο. Δεύτερο συνθετικό της είναι το ουσιαστικό //δοχείο//, που παράγεται από το ρήμα δέχομαι. ====

==== Ένας χώρος διαδικτυακός, λοιπόν, είναι το ** Πανδοχείο ** του Β2, που φιλοδοξεί να δεχτεί στις σελίδες του όλα... όσα σχετίζονται με τα μαθήματα της [|Αρχαίας Ελληνικής] και της Νέας Ελληνικής Γλώσσας **!** ====

==== Σ’ αυτό το περιβάλλον θα μπορείτε να παρουσιάζετε μόνοι ή με την ομάδα σας τα θέματα που σας ανατίθενται. Πατώντας την ένδειξη ΟΔΗΓΙΕΣ στα αριστερά της οθόνης, θα βρείτε διευκρινίσεις σχετικά με τον τρόπο λειτουργίας των σελίδων και των σχολίων του wiki. ====

==== Εκτός από τη δημιουργία των ατομικών ή ομαδικών σας σελίδων, οι χρήστες αυτού του wiki __έχετε την υποχρέωση να σχολιάζετε τις αναρτήσεις των υπόλοιπων μελών, αναφέροντας ένα τουλάχιστον πλεονέκτημα ή μειονέκτημά τους__ (για το περιεχόμενο, τον τρόπο παρουσίασης, την εμφάνιση...). Αυτό είναι εξάλλου το βασικό πλεονέκτημα των wiki, αλλά και ο λόγος της χρήσης τους στην εκπαίδευση, το γεγονός δηλαδή ότι δίνουν τη δυνατότητα για συνεργασία πολλών ατόμων. ====

==== Οι αναρτήσεις σας, πέρα από βιβλιογραφικές πληροφορίες, θα μπορούν να περιέχουν οπτικοακουστικό υλικό (video, εικόνες ή ήχους) και πηγές από σελίδες του διαδικτύου. Να σημειωθεί ότι __πρέπει να γίνεται ρητή αναφορά σε κάθε πηγή που θα χρησιμοποιηθεί (ιστοσελίδα ή βιβλίο)__. ====

==== Τέλος, το wiki αυτό σας δίνει την ευκαιρία να εκφραστείτε στη νέα ελληνική γλώσσα... Όλοι οι χρήστες θα πρέπει να χρησιμοποιούν στις εργασίες, αλλά και στα σχόλιά τους το ελληνικό αλφάβητο και όχι τα συνηθισμένα στα ηλεκτρονικά μέσα greeklish! ==== media type="youtube" key="fyUEDkgs2qc?rel=0" height="250" width="336"